Rebecca Soni

Rebecca Soni (g. 1987 m. kovo 18 d.) – JAV plaukikė. Olimpinė čempionė ir pasaulio rekordininkė.

 Biografija 
2004 m. Soni dalyvavo Jungtinių Amerikos Valstijų plaukimo olimpinės atrankos varžybose, bet septyniolikmetė liko 11-a ir į nacionalinę olimpiados komandą nepateko. 2005 m. Soni dalyvavo JAV atrankos varžybose į pasaulio čempionatą, bet liko trečia, o į nacionalinę komandą pateko pirmas dvi vietas užėmę plaukikai. Tais pačiais metais plaukikė dalyvavo Universiadoje ir pelnė du sidabro medalius individualiuose plaukimuose krūtine, bei auksą estafetėje su JAV komanda. 2006 m. Soni debiutavo pasaulio trumpojo baseino čempionate. 200 m plaukimo krūtine rungtyje JAV plaukikė užėmė ketvirtąją vietą. 2007 m. pasaulio čempionate Soni 100 m ir 200 m krūtine nuotoliuose užėmė dešimtąsias vietas. Savo pirmosiose 2008 m. vasaros olimpinėse žaidynėse Rebecca Soni tapo olimpine čempione 200 m krūtine distancijoje bei pelnė dar du sidabro medalius. Po metų Romoje vykusiame pasaulio čempionate plaukikė pelnė ir savo pirmąjį pasaulio pirmenybių auksą. 2012 m. vasaros olimpinėse žaidynėse Soni 100 m krūtine pelnė sidabro medalį ir nusileido tik Lietuvos plaukikei Rūtai Meilutytei, o 200 m plaukimo krūtine rungtyje pagerino pasaulio rekordą ir pelnė aukso medalį.

 Pasaulio rekordai 

Nr.DistancijaRungtisLaikasČempionatasVietaDataAmžius1200 mKrūtine2:20.22Olimpinės žaidynėsPekinas, Kinija2008 m. rugpjūčio 15 d.212100 mKrūtine1:04.84Pasaulio čempionatasRoma, Italija2009 m. liepos 27 d.223200 m (25 m baseinas)Krūtine2:14.57Duel in the PoolMančesteris, JK 2009 m. gruodžio 18 d.224100 m (25 m baseinas)Krūtine1:02.70Duel in the PoolMančesteris, JK2009 m. gruodžio 19 d.2254×100 m (25 m baseinas)Kombinuota estafetė3:45.56Duel in the PoolAtlanta, JAV2011 m. gruodžio 16 d.246200 mKrūtine2:20.00Olimpinės žaidynėsLondonas, JK2012 m. rugpjūčio 1 d.257200 mKrūtine2:19.59Olimpinės žaidynėsLondonas, JK2012 m. rugpjūčio 2 d.2584×100 mKombinuota estafetė3:52.05Olimpinės žaidynėsLondonas, JK2012 m. rugpjūčio 4 d.25

 Nuorodos 
 Oficiali svetainė 

Kategorija:JAV olimpiečiai
Kategorija:JAV plaukikai